Նա ոչ մի կերպ չի կարողանում հարմարվել, որ այլեւս պետության ներկայացուցիչ է, իշխանություն։ Երեկ էլ ասուլիսի ժամանակ խոսում էր որպես նախկին ակտիվիստ եւ ընդդիմություն։ «Ես՝ որպես ընդդիմադիր գործիչ, որպես ակտիվ քաղաքացի, միշտ պատկերացրել եմ, թե երկրի միջոցներն ինչպես են կերել։ Բայց էմոցիաներ են, ու իմ գնահատականն է, որ այս մարդիկ խոպան են եկել, որ հարստանային։ Շատերը հարստացել են, ու մեր գործունեության արդյունքում դուք գիտեք, որ վարչապետը քաղաքական հայտարարություն է արել, որ մեր նպատակը չի, որ բանտերում լցվեն նախկին կոռուպցիոներները եւ եթե պետությանը հասցված վնասը փոխհատուցեն, նրանց ներում կշնորհվի»։ Ներում շնորհող վարչապետին նա դատավորի ֆունկցիա է վերագրում, որն ինդուլգենցիա կշնորհի բյուջե «մուծվողներին»։